
Járművezetői sebességválasztás és az útkialakítás összefüggésének vizsgálata szakaszsebesség-mérések alapján városi környezetben

A járművezetők alapvető igénye, hogy rövid idő alatt és biztonságosan jussanak el a kiindulási helyről az úticélig. Az utakon a szabályozni, egyes esetekben korlátozni kell a sebességet annak érdekében, hogy a gyors eljutás nem menjen a biztonság rovására. A járművezetők tényleges sebességválasztása ugyanakkor nincs mindig összhangban a se-bességszabályozással, mert a járművezetők sebességválasztását a megengedett sebessé-gen túl az út vonalvezetése, burkolatállapota, keresztmetszeti kialakítása, más közleke-dők jelenléte és viselkedése, stb. befolyásolják. Közlekedésbiztonsági szempontból hát-rányos, ha az út sebességszabályozása és a járművezetők sebességválasztása nincsenek összhangban.
A TDK dolgozatunk célja, hogy mért sebességértékek alapján összefüggéseket keres-sen a járművezetők sebességválasztása és az utak kialakítása között, különböző funkciójú városi utakon, és ezzel elősegítse a helyes sebességszabályozást.
A feladat megoldása során 50 km/h sebességű útszakaszokat választottunk ki és a se-bességválasztást vélhetően befolyásoló paraméterek alapján csoportosítottuk őket. Eze-ken a helyeken végeztük el a szakaszsebességek mérését videófelvételek segítségével. Helyszínenként 100 autó átlagsebességét vizsgáltuk a reprezentatív eredmény érdekében és ezeket értékeltük ki. A konklúzió megállapításához az általunk készített kérdőív ered-ményeit is figyelembe vettük. 



